**Irena Kolesar** (Slavonski Brod, 22. studenog 1925. - Zagreb, 3. rujna 2002.), hrvatska filmska i kazališna glumica.

Životopis
---------

Irena Kolesar je kći obućara *Mije-Miška Kolesara* (Rusina), i domaćice *Rozalije Strumberger*, podrijetlom Njemice. 1935. godine obitelj Kolesar, preselila se iz Slavonskog Broda u Zagreb, gdje je njen otac otvorio obrt u Ilici, nedaleko tadašnjeg kina «Jadran». Irena je tada imala devet godina, sa nepunih 17 godina otišla je u partizane (1943) i postala borac *Trinaeste proleterske brigade - Rade Končar*. Glumac *Joža Gregorin* uključio ju je u kazališnu družinu te brigade, a nakon toga postala je članica *Kazališta narodnog oslobođenja Hrvatske*. U kazalištu se upoznala s glumcem *Šimom Šimatovićem* s kojim se vjenčala u lipnju 1944, za vrijeme «Kongresa kulturnih radnika u Topuskom».

Nakon oslobođenja vratila se u Zagreb 1945, gde je primljena u dramski ansambl Hrvatskog narodnog kazališta. 

Vjekoslav Afrić povjerio joj je 1947. glavnu ulogu mlade neustrašive partizanke s mora u prvom poslijeratnom cjelovečernjem igranom filmu Slavica. Ta uloga, napravila je od *Irene Kolesar* pravu zvijezdu novorođene države. Slavicu je gledalo oko dva milijuna gledaoca u Jugoslaviji.

Irena Kolesar je uz rad na prvim domaćim filmovima ( ukupno 7), radila i u svojoj matičnoj kući gdje je ostvarila brojne zapažene role ( Laura u Williamsovoj „Staklenoj menažeriji", Hedviga u Ibsenovoj »Divljoj patci« u režiji Branka Gavelle). Irena se dopala Bojanu Stupici, tadašnjem velikom magu jugoslavenskog teatra koji ju je nagovorio da prijeđe u njegovo *Jugoslovensko dramsko pozorište*, Beograd 1953. Prva uloga koju joj je povjerio bila je Julija u Shakespeareovoj tragediji »Romeo i Julija«. 
U *Jugoslovenskom dramskom pozorištu* Irena je radila 20 godina sve do 1973. U tom razdoblju ostvarila je veliki broj zapaženih uloga, među kojima valja spomenuti; Ofeliju i Gertrudu u «Hamletu» , Noru u Ibsenovoj »Lutkinoj kući«. U to vrijeme 15 puta za redom igrala je Ofeliju iz „Hamleta", u režiji Marka Foteza na Dubrovačkim ljetnim igrama. 

Od 1973. Irena je u mirovini, nakon toga vratila se u Zagreb, i radila još neko 
vrijeme honorarno nastupajući na televiziji i po Zagrebačkim kazalištima (Žar ptica, Teatar u gostima).

* 1981. godine na Filmskom festivalu u Puli nagrađena je Zlatnom arenom za cjelokupni doprinos filmskom stvaralaštvu.

Unatoč činjenice da je bila zvijezda socijalističke Jugoslavije, to se nije odrazilo na njeno materijalno stanje, - kraj života dočekala je u više nego skromnim uvjetima sa svega 1200 kuna mirovine i 300 kuna boračkog dodatka. Umrla je nakon duge i teške bolesti (Alzheim) 3. rujna 2002. u staračkom domu „Ksaver" u Zagrebu.

Karijera
--------

#### Film

| Godina | Naslov filma | Uloga |
| --- | --- | --- |
| 1961. | Ne diraj u sreću |  |
| 1957. | Vrnil se bom |  |
| 1956. | Poslednji kolosek |  |
| 1953. | Kameni horizonti | Mala |
| 1950. | Plavi 9 | Nena |
| 1948. | Besmrtna mladost | Zorica |
| 1947. | Slavica | Slavica |

#### Televizijske serije i drame

| Godina | Naslov djela | Vrsta djela | Uloga |
| --- | --- | --- | --- |
| 1982. | Nepokoreni grad | TV serija | Teta Lenka (2 epizode) |
| 1981. | Ujka Vanja | TV drama | Marina |
| 1972. | Nikola Tesla | TV serija | Margaret |
| 1972. | Klupa u Jurjevskoj | TV serija | Nuša (5 epizoda) |
| 1972. | Dragi Antoan | TV drama |  |
| 1972. | Lica | TV drama |  |
| 1971. | Kapetan iz Kepenika | TV drama |  |
| 1968. | Ne igraj se ljubavlju | TV drama |  |
| 1967. | Nikad se ne zna | TV drama |  |
| 1963. | Inkognito | TV drama |  |
| 1961. | Hedda Gabler | TV drama |  |
| 1960. | Spletka i ljubav | TV drama |  |

Izvori
------

1. 1 2  „Nenad Polimac: Kako se Irena Kolesar proslavila *Slavicom* i upropastila filmsku karijeru, Objavljeno u Nacionalu br. 356, 2002-09-11". Arhivirano iz originala na datum 2010-05-29. Pristupljeno 2010-01-27.

Eksterni linkovi
----------------

* Nenad Polimac: Kako se Irena Kolesar proslavila ‘Slavicom’ i upropastila filmsku karijeru, Portal Nacional Arhivirano 2010-05-29 na Wayback Machine-u
* O Ireni Kolesar na portalu Vjesnik on line[*mrtav link*]
* O Ireni Kolesar na portalu Film.hr Arhivirano 2011-11-13 na Wayback Machine-u
* O Ireni Kolesar na portalu Imdb